el el el el el el el el el el el el el el el el el el el el el el el el el el el el el el el el el el el hu el el el zh el el el el el el el el el el el el el el en el el el el el el el el el el el it el it el el el es el el tr el el en el en el it el el el el el el el el el el el el el el el el en el el el el el el el el el el el el el
Ο Παναρκαδικός Αθλητικός Όμιλος Τρίπολης[1][2] είναι αθλητικός σύλλογος με έδρα την Τρίπολη Αρκαδίας. Ιδρύθηκε το 1927 και εμβλημά του έχει το τριφύλλι και χρώματά του αποτελούν είναι το πράσινο και το λευκό. Διατηρεί τμήμα ποδοσφαίρου.
wikidata (π • σ • ε )
Το ποδοσφαιρικό τμήμα του συλλόγου είναι το πιο διακεκριμένο. Ο Παναρκαδικός είναι ο πολυνίκης του τοπικού πρωταθλήματος της πρώτης κατηγορίας της Ε.Π.Σ. Αρκαδίας με 10 κατακτήσεις. Επίσης, έχει αγωνιστεί επί σειρά ετών στα πρωταθλήματα της Β΄ Εθνικής και Γ΄ Εθνικής καθώς και για μικρότερο χρονικό διάστημα στην Δ΄ Εθνική. Από την αγωνιστική περίοδο 2013-14 μέχρι και την τρέχουσα 2019-20, αγωνίζεται στο πρωτάθλημα της Γ΄ Ερασιτεχνικής Εθνικής Κατηγορίας.
4 Συμμετοχές στις Εθνικές κατηγορίες
Άποψη του γηπέδου του Παναρκαδικού από ψηλά.
Στις 22 Μαΐου του 1927 κατατίθεται η αίτηση στο Πρωτοδικείο για την επίσημη αναγνώριση του συλλόγου.[3] Η ιδέα για την ονομασία του συλλόγου δόθηκε διότι τα ιδρυτικά μέλη κατάγονταν εκτός από την Τρίπολη και από διάφορα μέρη της Αρκαδίας την οποία κατ' επέκταση θα αντιπροσώπευε και η ομάδα του Παναρκαδικού. Οι πρώτοι ποδοσφαιρικοί αγώνες στην πρωτεύουσα της Αρκαδίας τελέστηκαν στην πλατεία Άρεως το 1927. Συμμετείχαν οι ομάδες του Παναρκαδικού, του Ηρακλή Τριπόλεως και άλλες οµάδες της Τρίπολης και της Σπάρτης από σωµατεία ιδιωτικών υπαλλήλων.[4]
Ο σύλλογος αρχικά εκτός από το ποδόσφαιρο δραστηριοποιήθηκε και σε άλλα αθλήματα όπως η ποδηλασία, ο στίβος κλπ.
Στις 22 Μαΐου του 1963 εγκαινίασε το ιδιόκτητο γήπεδό του, το οποίο σήμερα διαθέτει χωρητικότητα 4.000 θεατών, κερκίδα με επιμέρους σκέπαστρο και φυσικό χλοοτάπητα.
Ο Παναρκαδικός έλαβε μέρος επί σειρά ετών στα πρωταθλήματα της Β΄ και Γ΄ Εθνικής, χωρίς ποτέ να πετύχει την προαγωγή του στην Α΄ Εθνική. Στην Β΄ Εθνική αγωνίστηκε για πρώτη φορά την περίοδο 1963-64 και τελευταία του παρουσία ήταν την περίοδο 1980-81. Κορυφαία στιγμή στην πορεία του αποτελεί η περίοδος 1975-76, όταν κατετάγη δεύτερος στο Νότιο Όμιλο της Β΄ Εθνικής. Τη σεζόν 1979-80 έφτασε μέχρι τα προημιτελικά του Κυπέλλου Ελλάδας, όπου και αποκλείστηκε από τον Ηρακλή με συνολικό σκορ 0-1. Το ίδιο επανέλαβε τη σεζόν 1984-85, όπου στα προημιτελικά αποκλείστηκε από το Λεβαδειακό με συνολικό σκορ 2-4.
Την περίοδο 2012-13 αγωνίστηκε στο τελευταίο πρωτάθλημα της Δ΄ Εθνικής Κατηγορίας και επικρατώντας με 3-0 του Πάμισου Μεσσήνης εξασφάλισε το 2013 τη συμμετοχή του στη νεοσύστατη Γ΄ Εθνική Ερασιτεχνική Κατηγορία,[5][6][7] στην τρίτη εθνική βαθμίδα δηλαδή μετά από 20 χρόνια.[8] Επίσης, το 2013 υπήρξε φιναλίστ του Κυπέλλου Ελλάδας Ερασιτεχνών. Απέκλεισε στον ημιτελικό τη Λαμία με 3-2 έπειτα από ανατροπή και προκρίθηκε για πρώτη φορά στον τελικό,[9][10] όπου ηττήθηκε από τον Φοίβο Κρεμαστής Ρόδου. Στη Γ’ Εθνική Ερασιτεχνική Κατηγορία αγωνίζεται 8 συνεχόμενες χρονιές, από την αγωνιστική περίοδο 2013-14 μέχρι και την τρέχουσα (2020-21).
Οι πλέον γνωστοί ποδοσφαιριστές που αναδείχθηκαν από τις τάξεις της ομάδας, είναι οι διεθνείς Γιώργος Ορφανίδης, Πολ Χατζόπουλος, Γιώργος Μουκέας, Θύμιος Γεωργούλης και Θωμάς Κυπαρίσσης. Επίσης, στην ομάδα του Παναρκαδικού αγωνίστηκε ο Δημήτρης Πηγαδίτης.
Ο Θανάσης Καλοπίσης είναι ο παίκτης με τις περισσότερες συμμετοχές και τα περισσότερα τέρματα στην ιστορία του συλλόγου.
Πρωταθλητής ΕΠΣ Αρκαδίας: 10 (ρεκόρ)
1953-54, 1954-55, 1962-63, 1964-65, 1968-69, 1972-73, 1995-96, 2001-02, 2009-10, 2011-12
Κυπελλούχος ΕΠΣ Αρκαδίας: 8
1972-73, 1974-75, 1981-82, 1991-92, 2010-11, 2012-13, 2015-16, 2017-18
Προημιτελική φάση: 2 συμμετοχές
Συμμετοχές στις Εθνικές κατηγορίεςΕπεξεργασία
Β΄ Εθνική Κατηγορία: 14
1963-64, 1965-66, 1966-67, 1969-70, 1970-71, 1971-72, 1973-74, 1974-75, 1975-76, 1976-77, 1977-78, 1978-79, 1979-80, 1980-81
Γ΄ Εθνική Κατηγορία: 20
1981-82, 1982-83, 1984-85, 1985-86, 1986-87, 1987-88, 1988-89, 1989-90, 1990-91, 1992-93, 1993-94, 2013-14, 2014-15, 2015-16, 2016-17, 2017-18, 2018-19, 2019-20, 2020-21, 2021-22
Δ΄ Εθνική Κατηγορία: 5
1994-95, 1996-97, 2002-03, 2010-11, 2012-13
↑ 1,0 1,1 Καταγραφή Αθλητικών Σωματείων Ιστότοπος Γ.Γ.Α.
↑ 2,0 2,1 «Αθλητισμός στην Αρκαδία - Σωματεία και Σύλλογοι, arcadia.ceid.upatras.gr». Αρχειοθετήθηκε από το πρωτότυπο στις 25 Νοεμβρίου 2013. Ανακτήθηκε στις 18 Ιανουαρίου 2019.
↑ «Ιστορία του Παναρκαδικού panarcadikos.gr». Αρχειοθετήθηκε από το πρωτότυπο στις 15 Απριλίου 2016. Ανακτήθηκε στις 31 Μαρτίου 2016.
↑ «Το ποδόσφαιρο στην Τρίπολη 1900-1980 arkadiapress.gr». Αρχειοθετήθηκε από το πρωτότυπο στις 13 Ιανουαρίου 2017. Ανακτήθηκε στις 27 Ιουνίου 2020.
↑ Πανηγυρισμοί για την άνοδο του Παναρκαδικού στη Γ’ Εθνική (vd)! drt915.gr[νεκρός σύνδεσμος]
↑ Παναρκαδικός – Πάμισος Μεσσήνης 3-0 onsports.gr[νεκρός σύνδεσμος]
↑ «Ο Παναρκαδικός επέστρεψε στη Γ΄ Εθνική! (εικόνες και βίντεο) kalimera-arkadia.gr». Αρχειοθετήθηκε από το πρωτότυπο στις 24 Σεπτεμβρίου 2020. Ανακτήθηκε στις 18 Ιανουαρίου 2019.
↑ Παραλειπόμενα από τη νίκη άνοδο του Παναρκαδικού! (+φωτό) contraepithesi.gr[νεκρός σύνδεσμος]
↑ «Στον τελικό του Κυπέλλου Ερασιτεχνών προκρίθηκε ο Παναρκαδικός! Αντίπαλος ο Φοίβος Κρεμαστής kalimera-arkadia.gr». Αρχειοθετήθηκε από το πρωτότυπο στις 19 Σεπτεμβρίου 2020. Ανακτήθηκε στις 18 Ιανουαρίου 2019.
↑ «Ο Παναρκαδικός στον τελικό 3-2 την Λαμία stoplekto.gr». Αρχειοθετήθηκε από το πρωτότυπο στις 3 Μαρτίου 2014. Ανακτήθηκε στις 27 Ιουνίου 2020.
Σπύρος Τσάτσουλης, «Η ιστορία του Παναρκαδικού Α.Ο.» (2013)
Σπύρος Τσάτσουλης, «Ο μεγάλος Παναρκαδικός 90 χρόνια πορείας μέσα στο χρόνο (1927-2017)» (2017)
Αυτό το λήμμα που αναφέρεται σε έναν αθλητικό σύλλογο χρειάζεται επέκταση. Μπορείτε να βοηθήσετε την Βικιπαίδεια επεκτείνοντάς το.π • σ • ε